Subject: RE: Ukraina sõjapõgenike keeleõppeprojekt
From: Kristi Lillemägi - KUM <[email-masked]>
To: "[email-masked]" <[email-masked]>
Cc: Kerli Gutman-Normak - KUM <[email-masked]>
Date: Wed, 6 May 2026 11:11:26 +0000

Tere!

Aitäh pöördumise eest. Teie algatus on kindlasti oluline ja selle mõju osalejate igapäevasele toimetulekule ja töövõimalustele mõistetav. Kultuuriministeeriumi fookus on eelkõige eesti keele õppel ning kultuurilisel lõimumisel, sh kohanemisel. Seetõttu ei ole meil kahjuks võimalik inglise keele õppega seotud tegevusi ja projekte toetada.

Edu soovides

Kristi Lillemägi

Kultuurilise mitmekesisuse osakonna juhataja

Kultuuriministeerium

Suur-Karja 23 | 15076 Tallinn

+372 5770 5150 | www.kul.ee<http://www.kul.ee/>

From: [email-masked] <[email-masked]>
Sent: Monday, April 27, 2026 12:36 PM
To: min - KUM <[email-masked]>
Subject: FW: Ukraina sõjapõgenike keeleõppeprojekt

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Lugupeetud Eesti vabariigi Kultuuriministeerium!

Pöördume teie poole keeltekeskusest International Language Services OÜ.

Alates aastast 2022 , kui puhkes Venemaa täiemahuline sõda Ukraina vastu ja Eestisse hakkasid saabuma esimesed põgenikud Ukrainast, oleme korraldanud täiesti tasuta inglise keele kursuseid Eestis ajutise kaitse saanud Ukraina sõjapõgenikele. Oleme eelistanud naisi, kes on põgenenud Eestisse koos väikeste lastega, ning kelle tööleidmise võimalusi nii Eestis kui mujal Euroopa Liidus piirab ebapiisav inglise keele oskus. Lisaks aitab inglise keele oskus neil pärast sõda kõikjal, k.a. kodumaal, tööd ja paremat rakendust leida. Kui paljud neist Eestisse jäävad, on võimatu ennustada, mistõttu otsustasime inglise keele õpetamise kasuks.

ILS-i inglise keele kursused on olnud 100% põgenikele tasuta, ning seda on võimaldanud valdavalt ühe eraisiku sponsorlus, kes on seda paljus teinud solidaarsusele, mida ta tunneb oma pere saatuse tõttu 1940-ndatel aastatel, kui Eestist tuli põgeneda. Ta on projekti toetanud 4 aastat, ning lisaks oleme saanud väiksemaid annetusi teistelt asutustelt ja üksikisikutelt. Sellest sügisest meie suurrahastaja projekti enam ei toeta, mistõttu oleme valiku ees – kas projekt lõpetada või üritada leida rahastust mujalt. Hetkel üritame rahastajaid siiski leida.

ILS-i keeleõppe projekti kirjeldused leiate meie kodulehelt. Ingliskeelne:   https://ilstallinn.ee/open-courses/e4r-2025-26/3171-2/ (eraldi link: donate to English4Refugees) ja eestikeelne: https://ilstallinn.ee/avatud-kursused/english4refugees/anneta-projektile-e4r/ (eraldi link:Anneta projektile E4R)

Projekti kirjeldusest leiate ka projektijuhi Phil Marsdale’i suulise tutvustuse ja tagasiside projektis osalejatelt.

Kui ülaltoodu on teie asutusele huvipakkuv, siis palun võtke meiega kontakti. Oleme valmis iga hetk teile lisainfot ja -selgitusi jagama. Oleksime tänulikud ka selle eest, kui oskate meid õigesse suunda juhtida.

English 4Refugees on olnud algusest peale täies ulatuses eraisikute algatusel ja toetusel põhinev projekt – riigilt me selle toetuseks abi ei ole saanud (ega seni küsinud).

Ootame teiepoolset kontakti,

Lugupidamisega,

Kadri Agarmaa ja Phil Marsdale

ILS OÜ